               ЕВРОПЕЙСКА КОМИСИЯ
            Брюксел, 28.11.2018
            COM(2018) 783 final
            2018/0402(NLE)
            Предложение за
            РЕШЕНИЕ НА СЪВЕТА
            за определяне на състава на Европейския икономически и социален комитет

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  В член 301 от Договора за функционирането на Европейския съюз (ДФЕС) се предвижда, че броят на членовете на Европейския икономически и социален комитет (наричан по-нататък „Комитетът“) не надвишава 350 и че Съветът, като действа с единодушие и по предложение на Комисията, приема решение за определяне на състава на Комитета.

                  В член 300, параграф 5 от ДФЕС се предвижда, че правилата относно състава на консултативните органи „се преразглеждат на редовни интервали от време от Съвета, като се отчита икономическото, социалното и демографското развитие на Съюза. Съветът, по предложение на Комисията, приема решения за тази цел.“

                  Считано от 1 юли 2013 г., съставът на Комитета бе адаптиран с член 23, параграф 1 от Акта относно условията за присъединяване на Република Хърватия
                     1
                  , а с член 23, параграф 2 бе предвидено временно увеличаване на броя на членовете на Комитета на 353, за да се вземе предвид присъединяването на Република Хърватия. На 14 юли 2015 г. Съветът прие решение за определяне на състава на Комитета
                     2
                   за периода 2015—2020 г. с цел той да съответства на максималния брой от 350 души, предвиден в Договора. То доведе до намаляване с по едно място на делегациите на Естония, Кипър и Люксембург.

                  Настоящият мандат на Европейския икономически и социален комитет ще приключи на 20 септември 2020 г. Следователно е необходимо Съветът да приеме решението относно състава на Комитета навреме преди Съветът да стартира процедурата за подновяване на мандата на Комитета за периода 2020—2025 г.

                  Оттеглянето на Обединеното кралство от Европейския съюз на 30 март 2019 г. ще доведе до 24 незаети места в Комитета.

                  Комисията е на мнение, че сегашното равновесие в състава на Комитета следва да се запази, доколкото е възможно, тъй като е резултат от последователни междуправителствени конференции.

                  Ето защо се предлага на Естония, Кипър и Люксембург да бъдат върнати трите места, които тези държави членки изгубиха вследствие на последното решение за определяне на състава на Комитета, а останалите освободени места да бъдат запазени като резерв за евентуални бъдещи разширявания. В резултат на това през периода 2020—2025 г. Комитетът ще се състои от 329 членове.

               •Съгласуваност с действащите разпоредби в тази област на политиката

                  Не се прилага.

               •Съгласуваност с други политики на Съюза

                  Комисията приема това предложение успоредно с предложението относно състава на Комитета на регионите. Еднаквото разпределение на местата между държавите членки в двата комитета следва да се запази.

                  Договорите не съдържат разпоредби относно метода за определяне на състава на Европейския икономически и социален комитет или на Комитета на регионите при спазване на максималния брой от 350 членове. Това е в контраст с критериите за състава на Европейския парламент, които са определени в член 14, параграф 2 от Договора за Европейския съюз. Докато Европейският парламент е съставен от пряко избрани представители на гражданите на Съюза, Комитетът се състои от представители на работодателите, работниците и на други представители на гражданското общество (член 300, параграф 2 от ДФЕС). Поради това гарантирането на това, че гласът на работодателите, работещите и гражданското общество е чут в рамките на Комитета, следва да бъде от първостепенно значение при определянето на новия състав на Европейския икономически и социален комитет, а не толкова установяването на пряка връзка между числеността на националните делегации в Комитета и числеността на населението на съответните държави членки.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Предложението се основава на член 301 от ДФЕС, в който се предвижда единодушно решение на Съвета за определяне на състава на Комитета.

               •Субсидиарност (извън областите на изключителна компетентност)

                  Не се прилага.

               •Пропорционалност

                  Не се прилага.

               •Избор на инструмент

                  В член 301, параграф 2 от ДФЕС се предвижда, че Съветът, като действа с единодушие и по предложение на Комисията, приема решение за определяне на състава на Комитета.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

                  При подготвянето на настоящото предложение Комисията проведе тесен диалог с представители на държавите членки и организира няколко срещи с тях.

                  Европейският икономически и социален комитет изпрати на Комисията препоръката си въз основа на решението на своето Бюро от 18 септември 2018 г.
                     3
                   за възстановяване на три места на Естония, Кипър и Люксембург и за неразпределяне на останалите освободени места, като броят на членовете за мандата през 2020—2025 г. се определя на 329.

               •Събиране и използване на експертни становища

                  Не се прилага.

               •Оценка на въздействието

                  Настоящото предложение не е придружено от специална оценка на въздействието, тъй като не се очаква да има по-широко икономическо, социално и екологично въздействие.

               •Пригодност и опростяване на законодателството

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Намаляването на броя на местата вследствие на оттеглянето на Обединеното кралство от Европейския съюз може да окаже отражение в посока намаляване на общия бюджет на Комитета.

               5.ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

                  Не се прилага.

               •Обяснителни документи (за директивите)

                  Не се прилага.

               •Влизане в сила

                  Предлага се Съветът да отложи влизането в сила на настоящото решение до деня след края на настоящия мандат на Комитета.

               2018/0402 (NLE)

               Предложение за

               РЕШЕНИЕ НА СЪВЕТА

               за определяне на състава на Европейския икономически и социален комитет

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 301 от него,

               като взе предвид предложението на Европейската комисия,

               като има предвид, че:

               (1)В член 300 от Договора са установени правилата относно състава на Европейския икономически и социален комитет.

               (2)С Решение (ЕС) 2015/1157 на Съвета
                  4
                съставът на Европейския икономически и социален комитет беше адаптиран вследствие на присъединяването на Хърватия. Естония, Кипър и Люксембург изгубиха по едно място, за да няма несъответствие между максималния брой на членовете, определен в Договора, и броя на членовете след присъединяването на Хърватия.

               (3)В преамбюла към Решение (ЕС) 2015/1157 се казва, че съставът на Комитета трябва да бъде преразгледан своевременно и преди началото на неговия мандат през 2020 г.

               (4)На 18 септември 2018 г. Европейският икономически и социален комитет прие препоръки към Комисията и Съвета относно бъдещия си състав
                  5
               .

               (5)Сегашното равновесие в състава на Европейския икономически и социален комитет следва да се запази, доколкото е възможно, тъй като е резултат от последователни междуправителствени конференции.

               (6)Оттеглянето на Обединеното кралство от Европейския съюз ще доведе до 24 незаети места в Комитета. Вследствие на това равновесието в разпределянето на местата, съществуващо преди приемането на Решение (ЕС) 2015/1157 на Съвета, може да бъде възстановено,

               ПРИЕ НАСТОЯЩОТО РЕШЕНИЕ:

               Член 1

               Броят на членовете на Европейския икономически и социален комитет е, както следва:

               Белгия
                     12

               България
                     12

               Чешка република
                     12

               Дания
                     9

               Германия
                     24

               Естония
                     7

               Ирландия
                     9

               Гърция
                     12

               Испания
                     21

               Франция
                     24

               Хърватия
                     9

               Италия
                     24

               Кипър
                     6

               Латвия
                     7

               Литва
                     9

               Люксембург
                     6

               Унгария
                     12

               Малта
                     5

               Нидерландия
                     12

               Австрия
                     12

               Полша
                     21

               Португалия
                     12

               Румъния
                     15

               Словения
                     7

               Словакия
                     9

               Финландия
                     9

               Швеция
                     12.

               Член 2

               Настоящото решение влиза в сила на двадесетия ден след деня на публикуването му в Официален вестник на Европейския съюз.

               То се прилага от 21 септември 2020 г.

               Член 3

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        Акт относно условията за присъединяване на Република Хърватия и промените в Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия (OВ L 112, 24.4.2012 г., стр. 6—110).

                     (2)

                        Решение (ЕС) 2015/1157 на Съвета (ОВ L 187, 15.7.2015 г., стр. 28—29).

                     (3)

                        Писмо от председателя на Комитета до Комисията от 4 октомври 2018 г.

                     (4)

                        Решение (ЕС) 2015/1157 на Съвета от 14 юли 2015 г. за определяне на състава на Европейския икономически и социален комитет (OВ L 187, 15.7.2015 г., стр. 28).

                     (5)

                        Решение на Бюрото на Европейския икономически и социален комитет от 18 септември 2018 г.


               ЕВРОПЕЙСКА КОМИСИЯ
            Брюксел, 4.1.2019
            COM(2018) 853 final
            2018/0429(NLE)
            Предложение за
            РЕШЕНИЕ НА СЪВЕТА
            за сключване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Приложеното предложение представлява правният инструмент за сключването на Протокол към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз.

               В съответствие с актовете за присъединяване на Република България, Република Хърватия и Румъния тези три държави членки се присъединяват към международните споразумения, подписани или сключени от Европейския съюз и неговите държави членки, чрез протокол към съответните споразумения.

               Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна
                  1
                („Споразумението“), беше подписано на 9 септември 2006 г. и влезе в сила на 1 юли 2016 г.

               След Решение на Съвета от [….] за подписване на Протокол към Споразумението, за да се вземе предвид присъединяването на Република България, Румъния и Република Хърватия към Европейския съюз, Протоколът беше подписан с представителя на Република Корея на [….].

               С предлагания протокол Република България, Република Хърватия и Румъния стават договарящи страни по Споразумението и ЕС се задължава да предостави автентична версия на Споразумението на български, хърватски и румънски език.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               След подписването на Протокола Комисията предлага на Съвета да предостави пълномощията с оглед на сключването, от името на Европейския съюз и неговите държави членки, на Протокол към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към ЕС.

               2018/0429 (NLE)

               Предложение за

               РЕШЕНИЕ НА СЪВЕТА

               за сключване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 172 във връзка с член 218, параграф 6, буква а) от него,

               като взе предвид актовете за присъединяване на Република България и Румъния и на Република Хърватия, и по-специално член 6, параграф 2 от тях,

               като взе предвид предложението от Европейската комисия,

               като взе предвид одобрението от Европейския парламент,

               като има предвид, че:

               (1)Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна („Споразумението“), беше подписано на 9 септември 2006 г. и влезе в сила на 1 юли 2016 г.

               (2)България и Румъния станаха държави — членки на Съюза, на 1 януари 2007 г., а Хърватия — на 1 юли 2013 г.

               (3)В съответствие с член 6, параграф 2 от актовете за присъединяване съответно на България, Румъния и Хърватия присъединяването към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, трябва да се одобри чрез протокол към Споразумението („Протокола“). Съгласно член 6, параграф 2 от акта за присъединяване в такъв случай се прилага опростена процедура, при която Протоколът трябва да се сключи от Съвета, който действа с единодушие от името на държавите членки, и от съответните трети държави.

               (4)На 23 октомври 2006 г. и 14 септември 2012 г. Съветът оправомощи Комисията да започне преговори със съответните трети държави, за да се сключат протоколите към международните споразумения, сключени от Европейския съюз и неговите държави членки.

               (5)Преговорите с Корея приключиха успешно с размяна на вербални ноти.

               (6)В съответствие с Решение [XXX] на Съвета
                  2
                Протоколът беше подписан на […], при условие че бъде сключен на по-късна дата.

               (7)Поради това Протоколът следва да се одобри от името на Съюза и неговите държави членки,

               ПРИЕ НАСТОЯЩОТО РЕШЕНИЕ:

               Член 1

               Протоколът към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния, се одобрява от името на Съюза и неговите държави членки
                  3
               .

               Член 2

               Председателят на Съвета посочва лицето, упълномощено да извърши, от името на Съюза и неговите държави членки, нотификацията, предвидена в член 4 от Протокола, за да бъде изразено съгласието на Съюза и неговите държави членки да бъдат обвързани с Протокола.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 288, 19.10.2006 г., стр. 31.

                     (2)

                        Решение на Съвета за подписване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз (OВ L , , стр. ).

                     (3)

                        Текстът на Протокола беше публикуван в OВ L […] от […], стр. […] заедно с Решението за подписването му.

    ---documentbreak---

               ЕВРОПЕЙСКА КОМИСИЯ
            Брюксел, 4.1.2019
            COM(2018) 853 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за сключване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

               ПРОТОКОЛ

               КЪМ СПОРАЗУМЕНИЕТО ЗА СЪТРУДНИЧЕСТВО

               ОТНОСНО ГРАЖДАНСКА ГЛОБАЛНА НАВИГАЦИОННА СПЪТНИКОВА СИСТЕМА (ГНСС)

               МЕЖДУ ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ, ОТ ЕДНА СТРАНА,

               И РЕПУБЛИКА КОРЕЯ, ОТ ДРУГА СТРАНА,

               ЗА ДА СЕ ВЗЕМЕ ПРЕДВИД ПРИСЪЕДИНЯВАНЕТО НА РЕПУБЛИКА БЪЛГАРИЯ, РЕПУБЛИКА ХЪРВАТИЯ И РУМЪНИЯ КЪМ ЕВРОПЕЙСКИЯ СЪЮЗ

               ЕВРОПЕЙСКИЯТ СЪЮЗ

               и

               КРАЛСТВО БЕЛГИЯ,

               РЕПУБЛИКА БЪЛГАРИЯ,

               ЧЕШКАТА РЕПУБЛИКА,

               КРАЛСТВО ДАНИЯ,

               ФЕДЕРАЛНА РЕПУБЛИКА ГЕРМАНИЯ,

               РЕПУБЛИКА ЕСТОНИЯ,

               ИРЛАНДИЯ,

               РЕПУБЛИКА ГЪРЦИЯ,

               КРАЛСТВО ИСПАНИЯ,

               ФРЕНСКАТА РЕПУБЛИКА,

               РЕПУБЛИКА ХЪРВАТИЯ,

               ИТАЛИАНСКАТА РЕПУБЛИКА,

               РЕПУБЛИКА КИПЪР,

               РЕПУБЛИКА ЛАТВИЯ,

               РЕПУБЛИКА ЛИТВА,

               ВЕЛИКОТО ХЕРЦОГСТВО ЛЮКСЕМБУРГ,

               УНГАРИЯ,

               РЕПУБЛИКА МАЛТА,

               КРАЛСТВО НИДЕРЛАНДИЯ,

               РЕПУБЛИКА АВСТРИЯ,

               РЕПУБЛИКА ПОЛША,

               ПОРТУГАЛСКАТА РЕПУБЛИКА,

               РУМЪНИЯ,

               РЕПУБЛИКА СЛОВЕНИЯ,

               СЛОВАШКАТА РЕПУБЛИКА,

               РЕПУБЛИКА ФИНЛАНДИЯ,

               КРАЛСТВО ШВЕЦИЯ,

               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ

               наричани по-долу „държавите членки“,

               от една страна, и

               РЕПУБЛИКА КОРЕЯ,

               от друга страна,

               КАТО ПРИПОМНЯТ Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна (наричано по-долу „Споразумението“), подписано на 9 септември 2006 г., което влезе в сила на 1 юли 2016 г., и по-специално член 18, параграф 3 от него;

               КАТО ВЗЕМАТ ПРЕДВИД присъединяването на Република България и Румъния към Европейския съюз на 1 януари 2007 г. и присъединяването на Република Хърватия към Европейския съюз на 1 юли 2013 г.;

               КАТО ЖЕЛАЯТ Република България, Република Хърватия и Румъния да се присъединят

               към Споразумението;

               КАТО ВЗЕМАТ ПОД ВНИМАНИЕ член 6, параграф 2 от Акта относно условията за присъединяване на Република България и Румъния, член 6, параграф 2 от Акта относно условията за присъединяване на Република Хърватия и промените в учредителните договори на Европейския съюз, присъединяването на тези държави към Споразумението трябва да се одобри чрез сключването на протокол към Споразумението,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Република България, Република Хърватия и Румъния са страни по Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, и съответно приемат и вземат предвид по същия начин като останалите държави членки текста на Споразумението.

               ЧЛЕН 2

               Настоящият протокол представлява неразделна част от Споразумението.

               ЧЛЕН 3

               Текстовете на Споразумението, изготвени на български, хърватски и румънски език, се прилагат към настоящия протокол.

               ЧЛЕН 4

               Протоколът влиза в сила на първия ден от месеца, следващ датата, на която страните са уведомили депозитаря на Споразумението с дипломатически ноти за приключване на съответните си вътрешни правни процедури, необходими за влизането в сила на настоящия протокол.

               В ПОТВЪРЖДЕНИЕ НА КОЕТО долуподписаните, надлежно упълномощени за тази цел от правителствата си, подписаха настоящия протокол.

               Съставено в два еднообразни екземпляра в [...] на ххх ден от месец mm две хиляди и zz на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и корейски език, като всички текстове са еднакво автентични.

                        ЗА ЕВРОПЕЙСКИЯ СЪЮЗ И ДЪРЖАВИТЕ ЧЛЕНКИ

                        ЗА РЕПУБЛИКА КОРЕЯ


               ЕВРОПЕЙСКА КОМИСИЯ
            Брюксел, 4.1.2019
            COM(2018) 854 final
            2018/0430(NLE)
            Предложение за
            РЕШЕНИЕ НА СЪВЕТА
            за подписване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Приложеното предложение представлява правният инструмент за подписването на Протокол към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз.

               В съответствие с актовете за присъединяване на Република България, Румъния и Република Хърватия тези три държави членки се присъединяват към международните споразумения, подписани или сключени от Европейския съюз и неговите държави членки, чрез протокол към съответните споразумения.

               На 23 октомври 2006 г. и 14 септември 2012 г. Съветът оправомощи Комисията да започне преговори със засегнатите трети държави относно протоколите за присъединяване съответно на Република България, Румъния и Република Хърватия.

               Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, беше подписано на 9 септември 2006 г. и влезе в сила на 1 юли 2016 г.

               Преговорите с Република Корея приключиха успешно с размяна на вербални ноти.

               Комисията счита, че резултатът от преговорите е задоволителен, и предлага на Съвета да подпише Протокола от името на Европейския съюз и неговите държави членки. След като се подпише Протоколът, той следва да се сключи от Съвета от името на Европейския съюз и неговите държави членки.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               С предлагания протокол Република България, Румъния и Република Хърватия стават договарящи страни по Споразумението и ЕС се задължава да предостави автентична версия на Споразумението на български, румънски и хърватски език.

               Комисията предлага на Съвета да предостави пълномощията с оглед на подписването, от името на Европейския съюз и неговите държави членки, на Протокол към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз.

               След подписването на протокола Съветът своевременно ще разгледа второ предложение за сключването на Протокола.

               2018/0430 (NLE)

               Предложение за

               РЕШЕНИЕ НА СЪВЕТА

               за подписване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 172 във връзка с член 218, параграф 5 от него,

               като взе предвид актовете за присъединяване на Република България и Румъния и на Република Хърватия, и по-специално член 6, параграф 2 от тях,

               като взе предвид предложението от Европейската комисия,

               като има предвид, че:

               (1)Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна („Споразумението“), беше подписано на 9 септември 2006 г. и влезе в сила на 1 юли 2016 г.

               (2)България и Румъния станаха държави — членки на Съюза, на 1 януари 2007 г., а Хърватия — на 1 юли 2013 г.

               (3)В съответствие с член 6, параграф 2 от актовете за присъединяване съответно на България, Хърватия и Румъния присъединяването към Споразумението трябва да се одобри чрез протокол към него („Протокола“). Съгласно член 6, параграф 2 от акта за присъединяване в такъв случай се прилага опростена процедура, при която Протоколът трябва да се сключи от Съвета, който действа с единодушие от името на държавите членки, и от съответните трети държави.

               (4)На 23 октомври 2006 г. и 14 септември 2012 г. Съветът оправомощи Комисията да започне преговори със съответните трети държави, за да се сключат протоколите към международните споразумения, сключени от Съюза и неговите държави членки.

               (5)Преговорите с Корея приключиха успешно с размяна на вербални ноти.

               (6)Поради това Протоколът следва да се подпише от името на Европейския съюз и неговите държави членки, при условие че бъде сключен на по-късна дата,

               ПРИЕ НАСТОЯЩОТО РЕШЕНИЕ:

               Член 1

               Подписването на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния, се одобрява от името на Съюза и неговите държави членки, при условие че бъде сключен посоченият протокол.

               Текстът на Протокола, който трябва да се подпише, е приложен към настоящото решение.

               Член 2

               Генералният секретариат на Съвета изготвя акта за предоставяне на пълномощия на лицето(лицата), посочено(и) от преговарящия по Споразумението, за подписването на Протокола от името на Съюза и неговите държави членки, при условие че бъде сключен.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 4.1.2019
            COM(2018) 854 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за подписване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

               ПРОТОКОЛ

               КЪМ СПОРАЗУМЕНИЕТО ЗА СЪТРУДНИЧЕСТВО

               ОТНОСНО ГРАЖДАНСКА ГЛОБАЛНА НАВИГАЦИОННА СПЪТНИКОВА СИСТЕМА (ГНСС)

               МЕЖДУ ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ, ОТ ЕДНА СТРАНА,

               И РЕПУБЛИКА КОРЕЯ, ОТ ДРУГА СТРАНА,

               ЗА ДА СЕ ВЗЕМЕ ПРЕДВИД ПРИСЪЕДИНЯВАНЕТО НА РЕПУБЛИКА БЪЛГАРИЯ, РЕПУБЛИКА ХЪРВАТИЯ И РУМЪНИЯ КЪМ ЕВРОПЕЙСКИЯ СЪЮЗ

               ЕВРОПЕЙСКИЯТ СЪЮЗ

               и

               КРАЛСТВО БЕЛГИЯ,

               РЕПУБЛИКА БЪЛГАРИЯ,

               ЧЕШКАТА РЕПУБЛИКА,

               КРАЛСТВО ДАНИЯ,

               ФЕДЕРАЛНА РЕПУБЛИКА ГЕРМАНИЯ,

               РЕПУБЛИКА ЕСТОНИЯ,

               ИРЛАНДИЯ,

               РЕПУБЛИКА ГЪРЦИЯ,

               КРАЛСТВО ИСПАНИЯ,

               ФРЕНСКАТА РЕПУБЛИКА,

               РЕПУБЛИКА ХЪРВАТИЯ,

               ИТАЛИАНСКАТА РЕПУБЛИКА,

               РЕПУБЛИКА КИПЪР,

               РЕПУБЛИКА ЛАТВИЯ,

               РЕПУБЛИКА ЛИТВА,

               ВЕЛИКОТО ХЕРЦОГСТВО ЛЮКСЕМБУРГ,

               УНГАРИЯ,

               РЕПУБЛИКА МАЛТА,

               КРАЛСТВО НИДЕРЛАНДИЯ,

               РЕПУБЛИКА АВСТРИЯ,

               РЕПУБЛИКА ПОЛША,

               ПОРТУГАЛСКАТА РЕПУБЛИКА,

               РУМЪНИЯ,

               РЕПУБЛИКА СЛОВЕНИЯ,

               СЛОВАШКАТА РЕПУБЛИКА,

               РЕПУБЛИКА ФИНЛАНДИЯ,

               КРАЛСТВО ШВЕЦИЯ,

               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ

               наричани по-долу „държавите членки“,

               от една страна, и

               РЕПУБЛИКА КОРЕЯ,

               от друга страна,

               КАТО ПРИПОМНЯТ Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна (наричано по-долу „Споразумението“), подписано на 9 септември 2006 г., което влезе в сила на 1 юли 2016 г., и по-специално член 18, параграф 3 от него;

               КАТО ВЗЕМАТ ПРЕДВИД присъединяването на Република България и Румъния към Европейския съюз на 1 януари 2007 г. и присъединяването на Република Хърватия към Европейския съюз на 1 юли 2013 г.;

               КАТО ЖЕЛАЯТ Република България, Република Хърватия и Румъния да се присъединят

               към Споразумението;

               КАТО ВЗЕМАТ ПОД ВНИМАНИЕ член 6, параграф 2 от Акта относно условията за присъединяване на Република България и Румъния, член 6, параграф 2 от Акта относно условията за присъединяване на Република Хърватия и промените в учредителните договори на Европейския съюз, присъединяването на тези държави към Споразумението трябва да се одобри чрез сключването на протокол към Споразумението,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Република България, Република Хърватия и Румъния са страни по Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, и съответно приемат и вземат предвид по същия начин като останалите държави членки текста на Споразумението.

               ЧЛЕН 2

               Настоящият протокол представлява неразделна част от Споразумението.

               ЧЛЕН 3

               Текстовете на Споразумението, изготвени на български, хърватски и румънски език, се прилагат към настоящия протокол.

               ЧЛЕН 4

               Протоколът влиза в сила на първия ден от месеца, следващ датата, на която страните са уведомили депозитаря на Споразумението с дипломатически ноти за приключване на съответните си вътрешни правни процедури, необходими за влизането в сила на настоящия протокол.

               В ПОТВЪРЖДЕНИЕ НА КОЕТО долуподписаните, надлежно упълномощени за тази цел от правителствата си, подписаха настоящия протокол.

               Съставено в два еднообразни екземпляра в [...] на ххх ден от месец mm две хиляди и zz на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и корейски език, като всички текстове са еднакво автентични.

                        ЗА ЕВРОПЕЙСКИЯ СЪЮЗ И ДЪРЖАВИТЕ ЧЛЕНКИ

                        ЗА РЕПУБЛИКА КОРЕЯ